El duo creatiu format per Mawe i Pauceda inicien el primer mural de la desena edició del Més Que Murs
12 de maig 2025

![](/media/t5gcp1ed/img_0598_c.jpg?width=850&height=573.3671171171171)

El duo creatiu format pels artistes gràfics Mawe i Pauceda ha començat avui a traçar el disseny del primer mural de la desena edició del [festival d'art urbà Més Que Murs](https://mesquemurs.es/). El mur en el qual tots dos grafiters crearan la seua obra és una de les façanes de l'Escola d'Adults (EPA) Miguel Hernández del Port de Sagunt, edifici que ja compta amb un mural dissenyat per l'artista Elbi Elem en la segona edició d'esta iniciativa impulsada per la Regidoria de Joventut i Infància.

Mawe i Pauceda destaquen per combinar el realisme i l'abstracció amb una tècnica mixta d'esprai i pintura plàstica. Les seues obres també es caracteritzen per la fusió innovadora de textures i l'evolució constant dels seus estils. El duo creatiu ha tingut en compte l'obra existent en una de les façanes de l’EPA Miguel Hernández per la qual cosa el disseny que han començat fa una referència estilística al mural de Elbi Elem.

![](/media/fbyhutmn/img_0601_c.jpg?width=850&height=566.6666666666666)

La present edició del Més Que Murs va ser inaugurada [el passat 10 de maig amb una exhibició de grafiti](https://aytosagunto.es/es/actualidad/2025-05-06-la-decima-edicion-del-festival-de-arte-urbano-mes-que-murs-comienza-esta-semana/) en la façana de la nau industrial d'Alianzas en Aceros. La Regidoria de Joventut i Infància ha ofert als instituts i les entitats de la ciutat participar en la iniciativa _Work in progress_, que consisteix en la possibilitat de visitar els murals mentre s'estan pintant per a observar el procés i atendre l'explicació que els i les artistes facen de la seua obra. El pròxim 20 de maig conclourà el festival d'art urbà amb una trobada entre els autors i les autores que decoraran amb els seus murals sis façanes del municipi.

En l'organització del desé aniversari del Més Que Murs també han participat els departaments de Memòria Històrica i Democràtica, Turisme i Activitat Física, Salut i Esports de l'Ajuntament de Sagunt. Així mateix, enguany el festival compta amb la col·laboració del comité autonòmic de l'UNRWA (Agència de Nacions Unides pels refugiats de Palestina al Pròxim Orient) a la Comunitat Valenciana, així com de diversos centres educatius del municipi com el CEIP José Romeu, l'IES María Moliner i l'EPA Miguel Hernández, el sindicat UGT i empreses com Alianzas en Aceros SLU.

![](/media/x1lc5c1f/img_0604_c.jpg?width=850&height=566.6666666666666)

![](/media/jmsi5qvl/img_0612_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/2025-05-12-el-duo-creatiu-format-per-mawe-i-pauceda-inicien-el-primer-mural-de-la-desena-edicio-del-mes-que-murs/ "Facebook")
*   [](http://twitter.com/share?url=https://aytosagunto.es/va/actualitat/2025-05-12-el-duo-creatiu-format-per-mawe-i-pauceda-inicien-el-primer-mural-de-la-desena-edicio-del-mes-que-murs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-05-12-el-duo-creatiu-format-per-mawe-i-pauceda-inicien-el-primer-mural-de-la-desena-edicio-del-mes-que-murs/ "Linked In")
*   [](mailto:?body=https://aytosagunto.es/va/actualitat/2025-05-12-el-duo-creatiu-format-per-mawe-i-pauceda-inicien-el-primer-mural-de-la-desena-edicio-del-mes-que-murs/)